
A V I Z


asupra propunerii legislative privind modificarea


 unor prevederi ale Legii nr.31/1990 privind 


societăţile comerciale, republicată.





In conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, cu propunerea legislativă  menţionată mai sus, înregistrată sub nr.273/XVIII/11 din 22 aprilie 1998.


		Potrivit prevederilor art.57 din Regulamentul Camerei Deputaţilor, membrii comisiei au examinat  propunerea legislativă privind modificarea unor prevederi ale Legii nr.31/1990 privind societăţile comerciale, republicată,  în şedinţa din 6 mai  1998.


		 In urma examinării, constatându-se că această iniţiativă legislativă nu contravine prevederilor constituţionale, membrii comisiei au hotărât, cu majoritate de voturi, să o avizeze favorabil, cu recomandarea ca la dezbaterea în fond,  Comisia pentru  politică economică, reformă şi privatizare să ţină seama de avizul  Consiliului Legislativ nr.267 din 2 aprilie 1998.


		Sub aspectul oportunităţii urmează să fie luat în considerare punctul de vedere al Guvernului trimis cu nr.3378 din 27 aprilie 1998. Se va ţine seama şi de propunerea legislativă având acelaşi obiect, cu nr.272/XVIII/11 din 22 aprilie 1998.


		Faţă de conţinutul şi obiectul reglementării, având în vedere că Legea nr.31/1990 este o lege organică, şi această iniţiativă legislativă are caracter de lege organică. 

